
 AVIZ

asupra proiectului de Lege privind instituirea sistemului de garanţii pentru importul şi exportul produselor agricole
În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind instituirea sistemului de garanţii pentru importul şi exportul produselor agricole, trimis cu adresa nr. P.L.X- 363 din 13 septembrie 2005, înregistrat  sub nr. 31/701 din 14.09. 2005.

Proiectul de lege a fost adoptat de Senat în şedinţa din  8.09.2005
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 16 septembrie 2005.


Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ  nr. 688 din 9.06.2005.

În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

